Vroue vertel hul stories op geselligheid | Netwerk24
Vroue vertel hul stories op geselligheid
Op die oggendgeselligheid is van links Sunel Wiehman (spreker), Christi-Ann Lombard (seremoniemeester), Adriette Potgieter (streeksbestuurder ATKV: Vrystaat en Noord-Kaap), Gertjan Holzhausen (ATKV: organiseerder) en Stephanie Kilian (kunstenaar).Foto: Lientjie Mentz
Die Fasette van Vrouwees-projek waarmee Stephanie Kilian en Gertjan Holtzhausen sedert die opvoering van die verhoogstuk Hanna vroeër vanjaar besig is, het Saterdag (03/08) vroue byeengebring.
Die idee van dié projek is met die verhoogstuk Hanna wat in die Sand du Plessis-teater opgevoer is.
Dié projek, wat in samewerking met die ATKV en Bloemnuus aangebied is, het vroue die geleentheid gegee om hul stories te vertel. Dié getuienisse is ook op die Facebook-blad Die Bloemfonteinse Gemeenskapsteater gepubliseer.
Deur die loop van die projek het Stephanie portrette van altesaam 20 vroue geskilder.
Die nuutste twee skilderye in die reeks is Saterdag op die geselligheid by 59Plenty aan Marili du Toit Starke van Vuuren en Liesel Joubert oorhandig.
Dié twee vroue het ook die geleentheid gekry om kortliks hul stories te vertel.
Stephanie en Sunel Wiehman, sielkundige, het ’n praktiese kunsterapiesessie aangebied.
’n Verjaardagkalender met van die skilderye en vroue se stories, is ook op die geselligheid bekend gestel en kan nou bestel word.
Die kalender kos R70 en kan verkry word deur ’n e-pos na GertjanH@atkv.org.za te stuur.